Fyrsti laxinn kominn úr Laxá í Leirársveit Veiði hófst í Laxá í Leirársveit í dag og lítur ágætlega út með bæði ána og laxagengd . Á meðfylgjandi mynd er Hallfreður Vilhjálmsson á Kambshóli með fyrsta lax sumarsins , átta punda hrygnu úr ánni . Svo virðist sem upphaf veiðanna í sumar ætli að fara fram úr vonum bjartsýnustu manna , einkum ef mið er tekið af veiðisumrinu slaka 2012 . Þverá og Kjarará hafa komið afar vel út fyrstu veiðivikuna og á annað hundrað laxar komnir þar á land . Byrjunin í Norðurá var einnig með þeim fjörlegri og þá berast fregnir af að 40 laxar séu komnir á land í Haffjarðará , en veiðin hófst þar á laugardaginn . Aukinn kraftur hefur verið að færast í göngurnar í allar helstu laxveiðiárnar á Vesturlandi .